‘অনেকদিন ছাড়া হয়েছে, এবার জেলে যেতে হবে’ কেজরিকে নিশানা স্মৃতি ইরানির

প্রয়াগরাজ: এবার জেলে যাওয়ার জন্য মুক্ত কেজরিওয়াল (Arvind kejriwal), মহাকুম্ভ (Mahakumbh) থেকেই আপ (AAP) সুপ্রিমোকে তির্যক মন্তব্যে বিঁধলেন বিজেপি নেত্রী স্মৃতি ইরানি (BJP leader and former Union minister Smriti Irani) । শনিবার দিল্লি বিধানসভার (Delhi Election Result 2025) ভোটের রেজাল্ট বের হয়। তার পরেই দেখা যায় ক্রমশ জয়ের দিকে এগিয়ে চলেছে বিজেপি (Bjp)।

এর পর একে একে ধরাশায়ী হয় অরবিন্দ কেজরিওয়াল, মনীশ সিসোদিয়া আরও হেভিওয়েট আপ নেতারা। মানরক্ষা করেন কালকাজির আপ প্রার্থী অতিশী মারলেনা। আপের ধরাশায়ীর পরে ক্ষোভ উগরে দেন প্রাক্তন কেন্দ্রীয় মন্ত্রী, বিজেপি নেত্রী স্মৃতি ইরানি।

এদিন স্মৃতি ইরানি বলেন, তারা অনেকদিক ধরে তাঁকে জেলে যাওয়ার জন্য মুক্ত রেখেছে, এবার কেজরিওয়ালকে তার অপরাধের মাশুল দিতে হবে। স্মৃতি আরও বলেন, কেজরিওয়াল দিল্লির মানুষের কাছে নিজেকে সমাজ সংস্কারক হিসেবে তুলে ধরেছিলেন, কিন্তু তিনি ভারতের অন্যতম দুর্নীতিগ্রস্ত রাজনীতিবিদ। দিল্লির জনগণ তাঁকে মুখে মতো জবাব দিয়েছে। স্মৃতি ইরানি বলেন, একজন ব্যক্তি আম আদমি পার্টির পরাজয় নিশ্চিত করেছেন এবং সেই ব্যক্তি হলেন নরেন্দ্র মোদি। ২০১৪ সালে নরেন্দ্র মোদিকে প্রধানমন্ত্রী পদপ্রার্থী করা বিজেপির সেরা কাজগুলির মধ্যে একটি ছিল।

আরও পড়ুন: দিল্লিতে হারলেন কেজরিওয়াল সহ এই ৫ ‘হেভিওয়েট’ AAP প্রার্থী

বিরোধী দল সম্পর্কে জানতে চাইলে স্মৃতি ইরানি বলে, আমি সেই রকম নই যে, আমি মনে করি যে বিরোধী দল থাকবে না। বিরোধী দল অবশ্যই থাকবে। যে বিরোধী দল রাজনৈতিক সম্ভাবনা নেই, বুদ্ধিমত্তার অধিকারী নয় বা জনগণের আস্থা রাখতে জানে না, তারা বিরোধী দল হিসেবে থাকার প্রয়োজন নেই।

স্মৃতিকে সাংবাদিকরা প্রশ্ন করেন, দিল্লির পর বার মহারাষ্ট্র ও হরিয়ানাতেও জয়ের ইতিহাস গড়বে বিজেপি। স্মৃতির পাল্টা উত্তর, তার মানে আগামীতে বিহারে বিজেপি জিতবে?

দিল্লি বিধানসভা নির্বাচনে দুর্দান্ত কামব্যাক বিজেপির। আপের আরও পাঁচ অন্যতম নেতার মধ্যে পরাজয়ের খাতায় নাম লেখালেন কেজরিওয়ালও। ২৭ বছরের খড়া কাটিয়ে দিল্লির মসনদ দখল করল বিজেপি।

কেজরিওয়াল তিনবারের মুখ্যমন্ত্রী। আবগারি নীতির মামলায় জড়িত থাকার অভিযোগে মুখ্যমন্ত্রীর পদ থেকে ইস্তফা দেন। সেই সময় তিনি বলেছিলেন, ‘জনগণের আদালত” তার পক্ষে রায় দেওয়ার পরেই তিনি এই পদে ফিরে আসবেন। কিন্তু নয়া দিল্লি থেকে বিজেপি পারভেশ বর্মার কাছে হেরে যান। পরাজিত হয়েছেন আপ নেতা মনীশ সিসোদিয়া, AAP নেতা সৌরভ ভরদ্বাজ, দুর্গেশ পাঠক এবং অবধ ওঝা।